burgasdotpro/wikipedia huggingface dataset:
Temný rytier

Temný rytier () je kriminálny triler z roku 2008, ktorého hlavnou postavou je superhrdina Batman. Film režíroval Christopher Nolan. Film je druhý z jeho série o Batmanovi.
Zápletka.
Batman sa tentokrát musí vysporiadať s nepríčetným Jokerom, ktorý rozosieva v meste hrôzu a chaos. Súbežne s Batmanovou snahou dolapiť tajuplného Jokera, sledujeme štátneho prokurátora Harveyho Denta a jeho boj s mafiou a úplatkami v polícii. Joker však nakoniec ukáže v čom je jeho sila a vytvorí aj z tak kladnej postavy ako je Harvey Dent zabijácke monštrum, ktoré si hovorí The Two Face. Ak chce Batman Jokera zastaviť, bude musieť pravdepodobne porušiť jedno zo svojich pravidiel: Nezabiješ.
Dolné Uhorsko

Dolné Uhorsko môže byť:
Senet

Senet (staroegyptsky: znt, dosl. "prechádzanie"je historická dosková hra pochádzajúca zo Starovekého Egypta. Je najstaršou známou doskovou hrou (približne 3500 pred Kr.).
Pravidlá.
Hracia doska senetu sa skladá z tridsiatich štvorcových polí, rozložených do troch riadkov po desať polí. Hracie figúrky obsahujú dva druhy kameňov, z každého minimálne 5 kusov (v niektorých sadách viac). 
Skutočné pravidlá hry sú neznáme, ale niektorí historici vytvorili pre hru vlastné pravidlá. Timothy Kendall a R.C. Bell vytvorili dve rôzne sady pravidiel, ktoré použili výrobcovia doskových hier pri výrobe moderných verzii hry Senet.
Pentago

Pentago je abstraktná dosková hra pre dvoch hráčov s jednoduchými pravidlami, ktorú v roku 2005 vymyslel Tomas Flodén. Hra získala ocenenie 2006 "Mensa Select". 
Pravidlá.
Hracia doska je štvorcová a skladá sa z 36 polí tvaru pologule, rozložených v šiestich radách a šiestich stĺpcoch. Hracia doska je rozdelená na štyri menšie dosky s 9 poľami, rozloženými v troch radách a troch stĺpcoch. Hracie kamene sú bielej a čiernej farby v tvare gule. 
Hráči striedavo ukladajú hracie kamene svojej farby na hraciu dosku, pričom po každom položení svojho kameňa musí hráč otočiť menšiu hraciu dosku, na ktorú svoj kameň položil, o 90 stupňov ľubovolným smerom. 
Víťazom je ten z hráčov, ktorému sa ako prvému podarí vytvoriť vertikálnu, horizontálnu, alebo diagonálnu radu piatich kameňov. V prípade, že po zaplnení všetkých polí hracej dosky nevznikne rada piatich kameňov, hra končí remízou.
Pentago XL.
V roku 2005 vznikla väčšia verzia hry Pentago pod názvom Pentago XL, ktorá je určená pre dvoch až štyroch hráčov. Hracia doska Pentago XL obsahuje 81 polí v 9 menších doskách (každá ma 9 polí).
Országház

Országház (doslova "Krajinský dom") je budova maďarského parlamentu. Je jedným z národných symbolov Maďarska a jednou z najstarších vládnych budov v Európe. Po roku 1989 tiež symbolizuje návrat Maďarska k slobode a demokracii.
Poloha.
Országház leží na nábreží Dunaja. Hlavné priečelie budovy je obrátené smerom k rieke, ale hlavný vchod je z námestia Kossuth Lajos tér. Veľkolepá budova a priľahlé námestie majú celkovú rozlohu . Országház je najväčšou budovou v Maďarsku. Po dokončení bola najväčšou parlamentnou budovou v Európe, v súčasnosti je druhou (po Paláci Parlamentu v Bukurešti).
Budova.
Komplex Országházu je 268 metrov dlhý a 123 metrov široký. Jeho novogotická kopula je 96 metrov vysoká, čo má symbolický význam pripomínajúci dátum príchodu Maďarov do vlasti v roku 896.
Vonkajšie steny sú zdobené 88 plastikami maďarských náčelníkov a kráľov, sedmohradských vojvodov, významných vojvodcov a ďalších, ktorí dvíhajú zrak k 96 metrov vysokej kopule týčiacej sa nad symetrickými krídlami budovy.
Dejiny.
Po vzniku Budapešti (spojením troch miest) v roku 1873 bola potrebné postaviť novú reprezentatívnu vládnu budovu. Tú navrhol architekt Imrich Steindl. Stavba začala v roku 1885 a dokončená bola až v roku 1904. Pracovalo na nej viac ako 1000 robotníkov; na stavbu bolo použitých okolo 40 miliónov tehál, pol milióna ozdobných kameňov a zlata.
Kráľovská komora

Kráľovská komora môže byť:
Eugène Canseliet

Eugène Léon Canseliet (* 18. december 1899 – † 17. apríl 1982) bol francúzsky spisovateľ a alchymista. Jediný žiak Fulcanelliho.
Fulcanelliho poznal roku 1915. Pod jeho vedením údajne vykonal transmutáciu v podniku Usine a Gaz de Sarcelles; prítomný bol spolu s Gastonom Sauvagom a Julesom Chapagnem. Podľa Canselieta sa naposledy stretol so svojím učiteľom Fulcanellim v roku 1953 v Španielsku.
Kalotypia

 
Kalotypia alebo talbotypia (jej vyspelejšia forma sa nazýva argyrotypia) je fotografická technika, ktorú objavil britský vynálezca William Fox Talbot. Termín kalotypia pochádza z gréckeho základu κάλο – 'dobrý' a τύπος – 'zážitok'. Talbot si dal postup patentovať 8. februára 1841 a opísal ho v správe vydanej 10. júna toho istého roku. Použitie svojej metódy reguloval prísnymi pravidlami, čo zabránilo jej väčšiemu rozšíreniu. 
Kalotypia nahradila dagerotypiu vyvinutú Francúzom Louisom Daguerrom v roku 1839. Po roku 1851 bola kalotypia nahradená kolódiovým procesom, ktorý vynašiel Frederick Scott Archer. Talbot v roku 1835 vynašiel najskôr metódu nazvanú "„Photogenic Drawing“" (fotogenické kresby). Na papier kládol kvetiny, časti rastlín z herbára a iné ploché predmety. Negatívny obraz svojich tieňokresieb mohol uskutočniť okopírovaním na obraz pozitívny. V roku 1839 metódu fotogenickej kresby vylepšil. Bežný kresliaci papier sa natrel roztokom dusičnanu strieborného, osušil sa, namočil do jodidu draselného a bol opäť usušený. Tesne pred upotrebením sa papier scitlivil roztokom dusičnanu a kyselinou galovou. Potom sa papier vyvolával pri svetle sviečky. Pozitív sa získal kopírovaním, pri čom rôzna dĺžka mala vplyv na farebný tón pozitívu od karmínovej a purpurovej po hnedočiernu.
V roku 1851 Gustave Le Gray vylepšil kalotypiu voskovaním. Papier nechal nasiaknuť horúcim voskom, aby ho izoloval zvýšil trvanlivosť preparátu. Po jódovaní a usušení sa ešte papier scitlivil v dusičnane striebornom a kyseline octovej. Pri uchovaní v tme a chlade si papier svoju citlivosť udržal minimálne 2 týždne, uľahčilo to tak fotografovanie na cestách.
Český fotograf Josef Krtička nazýval v roku 1847 svoje kalotypie "oblesky na papieri", M. V. Lobethal zase "svetelné obrazy na papieri".
Výhody a nevýhody.
Jej výhody spočívali v snímaní na papier, výrobu pozitívu z negatívu a neobmedzené kopírovanie. Problémom bola nepravidelná štruktúra papierových vláken, ktoré sa prenášali aj na fotografie.
Pozri aj.
Ďalšie historické fotografické techniky:
Heliografia

Heliografia môže byť:
Bôrik (vrch v Popradskej kotline)

Bôrik () je vrch tvorený vápencovým dolomitom a spadá do celku Kozie chrbty v Popradskej kotline. 
Nachádza sa medzi obcami Mengusovce a Lučivná. Cez vrch je vedený tunel Bôrik diaľnice D1. Jeho západný svah s výmerou je chránený a nachádza sa tu Prírodná rezervácia Bôrik. Na východnom svahu sa nachádza nefunkčný malý lyžiarsky vlek.
Michal Greguš (matematik)

Prof. RNDr. Michal Greguš, DrSc. (* 22. december 1926, Zbehy – † 30. január 2002, Bratislava) bol slovenský matematik a profesor na Matematicko-fyzikálnej fakulte Univerzity Komenského v Bratislave, ktorej bol aj prvým dekanom. Zaoberal sa predovšetkým diferenciálnymi rovnicami vyšších rádov. Bol jedným zo zakladateľov matematického časopisu Acta Mathematica Universitatis Comenianae a autorom vyše 80 vedeckých článkov. V roku 1961 založil Seminár z diferenciálnych rovníc, ktorý existuje dodnes.
Greguš (priezvisko)

Greguš je slovenské priezvisko. Vyskytuje sa na celom Slovensku, najčastejšie je v Čakajovciach (okres Nitra), v Skalici, Trnave a Žiline.
Známi nositelia.
Pozri v článku Greguš.
Juhász

Juhász:
Matej z Arrasu

Matej z Arrasu (* 1290?, Arras – † 1352, Praha) bol francúzsky architekt, staviteľ a kamenár. Bol prvým staviteľom katedrály sv. Víta v Prahe.
Biografia.
O jeho živote nie je veľa známe. Pôsobil pôvodne pri pápežskom dvore v Avignone. Tam sa s ním zoznámil mladý cisár Karol IV., ktorý ho potom požiadal o vybudovanie nového reprezentatívneho chrámu pre pražské arcibiskupstvo. Katedrálu sv. Víta, ktorej stavba začala oficiálne v roku 1341, navrhol v štýle juhofrancúzskych gotických katedrál v Rodez a Narbonne. Základy stavby založil až v roku 1344 po svojom príchode do Prahy spolu s kráľovskou družinou. V nasledujúcich ôsmich rokoch vystaval osem arkád vnútorného chóru a na ne nadväzujúce časti ochodzu vrátane kaplniek.
Na Hradčanoch založil vlastnú stavebnú hutu. Okrem iného sa pravdepodobne podieľal aj na projekčných prácach nového Kamenného mostu, Nového Města pražského, kostola Matky Božej pred Týnom a asi aj hradu Karlštejna.
Po jeho smrti v roku 1352 prevzal v roku 1356 stavebnú hutu aj rozostavané stavby mladý staviteľ Petr Parléř, ktorý pôvodné stavebné plány výrazne obmenil.
27 českých pánov

Poprava 27 českých „pánov“ 21. júna 1621 na Staromestskom námestí v Prahe je dôležitý medzník českých dejín. Bola symbolickou bodkou za stavovským povstaním, ktoré začalo defenestráciou 23. mája 1618 a bolo porazené 8. novembra 1620 v rozhodujúcej bitke na Bielej hore pri Prahe.
Trantor

Trantor, je fiktívne mesto - planéta, ktoré vo svojej sérii o Základni (Nadácii) vytvoril Isaac Asimov.
Trantor je sídlom Galaktickej ríše, má rozlohu 200 miliónov km2 a v čase svojho rozkvetu ho obývalo viac ako 40 miliárd obyvateľov. Celý Trantor bol pokrytý kupolami s výnimkou Cisárského paláca. Väčšina obyvateľov sa venovala administratívnej práci spojenej s riadením ríše.
Planéta bola rozdelená na viacero sektorov, napr.:
Trantor bol závislý od dovozu jedla a ďalších životne dôležitých surovín z iných planét a táto jeho závislosť ho robila zraniteľným voči obliehaniu a dobytiu. Počas tzv. Veľkého rabovania zomrelo obrovské množstvo jeho obyvateľov. Za 50 rokov klesol ich počet na nie viac ako 100 miliónov. Obyvatelia strhli kovové kupole a takto uvolnené plochy začali využívať na poľnohospodárstvo. Cisár spolu so sprievodom ušiel na planétu Delicass, ktorá bola premenovaná na Neotrantor a stala sa sídlom poslednej dynastie Prvej ríše.
Chotanské kráľovstvo

Chotanské kráľovstvo alebo Chotan bol budhistický štát v juhozápadnej časti púšte Taklamakan od 1. storočia do roku 1006. 
Centrom bolo rovnomenné mesto Chotan, ktoré tvorilo most medzi Indiou a Čínou. Vďaka svojej polohe sa mesto stalo multikultúrnym a multináboženským strediskom. Pod vplyv islamu sa dostalo až v roku 1006, keď ho obsadili vojská kašgarského chána. Aj po tomto roku ale ešte dlho odolávalo islamizácii. Neskôr patrilo do rôznych moslimských ríš až sa dostalo pod nadvládu Číny.
Valkýra

Valkýry sú podľa severskej mytológie dísy, ktoré s nornou Skuld vyberajú na bojových poliach duše padlých vojakov hodných Valhally, ktorým sa potom hovorí Einherjovia.
Podľa povestí ide o krásne, ale nebezpečné ženy – bojovníčky, ktoré sú ozbrojené štítmi, oštepami a prilbami, a ktoré slúžia svojmu bohu Odinovi. Valkýry, jazdiace do boja na okrídlených koňoch, podľa Odinových pokynov riadili boj, strážili bojovníkov alebo ich nechávali padnúť. Majú moc vyvolávať tých, ktorí zahynú a určovať víťazstvo. V časoch mieru obsluhujú a rozptyľujú padlých bojovníkov vo Valhalle. Zbierka Edda obsahuje báseň "Sigrdrifomál" ("Pieseň o Sigrdríde"), v ktorej Valkýra prezradí z vďačnosti kúzlo hrdinovi, svojmu záchrancovi.
Mená Valkýr sú zmienené v "Piesni o Grímnim" ("Grímnismál") a sú to Hrist, Mist, Skeggjöld, Skögul, Hild, Trúd, Hlökk, Herfjötur, Göll, Geirahöd, Randgríd, Rádgríd, Reginleif.
Pôvod slova.
Severské slovo "valkyrja" (množné číslo "valkyrjur"), je zložené z dvoch slov. Z podstatného mena "valr" (odkazujúceho na zabitého v boji) a slovesného "kjósa" (v zmysle "„vybrať“"). Spoločne tak znamená doslova „vybrať zo zabitých“.
John Day

John Day (* ?† 20. august 1774
, Plymouth, Spojené kráľovstvo) bol anglický tesár a vynálezca, ktorý sa do histórie zapísal ako prvá známa obeť havárie ponorky.
Day sa pokúsil prestavať na ponorku 15 metrov dlhú rybársku šalupu menom "Maria", ktorú vystužil a zabudoval do nej „vodotesnú“ kabínu veľkosti necelé 4 metre.. Použil 75 sudov upevnených na bokoch lode ako plaváky. Záťaž tvorili 2 veľké závažia, každé s váhou až 10 ton, ktoré bolo možné uvoľniť z vnútra kabíny. Ďalších 10 ton záťaže uložil priamo do lode. Bol presvedčený o svojom úspechu, a kabínu vybavil potravinami i vodou. Dokonca si vymyslel signalizačný systém s bójkami, ktorými chcel komunikovať s povrchom: biela bójka znamenala „všetko v poriadku“, červená „problémy“ a čierna „veľké nebezpečenstvo“. 
Jeho prvý ponor 20. augusta 1774 v plymouthskom prístave a pokus o dosiahnutie hĺbky 50 metrov sa však skončil katastrofou: loď sa po pridaní záťaže ponorila a už ju nikto na hladine viac nevidel - pravdepodobne došlo k jej kolapsu tlakom okolitej vody vo väčšej hĺbke.
Podľa iného zdroja Day najskôr postavil menšie plavidlo, ktoré v plytkej vode fungovalo veľmi dobre. Následne sa sa spojil s profesionálnym hráčom a postavil väčšiu loď: chceli vyberať stávky na to, ako dlho vydrží pod vodou a ponoriť sa do väčšej hĺbky; a až táto loď skončila tragicky.
Jozef Piaček (futbalista)

Jozef Piaček (* 20. jún 1983, Zlaté Moravce, Slovensko) je slovenský futbalový obranca.
Futbalová kariéra.
Jozef Piaček začal svoju futbalovú kariéru v Tekovských Nemciach, neskôr pokračoval vo futbalovej kariére v mládežníckych tímoch TJ Calex Zlaté Moravce za tento tím hral aj za seniorov. V roku 2001 prestúpil do klubu Ozeta Trenčín za ktorý odohral päť zápasov. V sezóne 2002 sa vrátil do Zlatých Moraviec. V roku 2006 Jozef Piaček odišiel do lotyšského tímu Skonto Riga. V Lotyšsku odohral 60 zápasov a strelil osem gólov. Od sezóny 2008/09 sa vrátil na Slovensko do tímu MŠK Žilina za ktorý odohral 150 zápasov a strelil 9 gólov. V sezóne 2009/10 a 2011/12 sa stal s tímom MŠK Žilina majstrom Slovenska. Slovenský pohár získal v roku 2012. V sezóne 2010/11 získal Superpohár. S klubom MŠK Žilina hral aj ligu majstrov spolu s predkolami v Lige majstrov odohral 12 zápasov a strelil dva góly. V rokoch 20152017 hrával za poľský klub Podbeskidzie Bielsko-Biała, tu odohral 42 zápasov a strelil jeden gól.
Reprezentácia Slovenska.
Jozef Piaček reprezentoval svoju krajinu v zápase RumunskoSlovensko 1:1. Nastúpil do druhého polčasu keď striedal Mariana Čisovského. Zápas sa odohral 14. augusta 2013. Do reprezentácie ho povolal tréner Ján Kozák.
Friedrich von Esmarch

Johannes Friedrich August von Esmarch (* 9. január 1823, Tönning, Nemecko – † 23. február 1908, Kiel, Nemecko) bol nemecký lekár, chirurg. V roku 1854 sa stal profesorom na univerzite v Kolíne nad Rýnom. Jeden zo spolutvorcov novodobej vojnovej chirurgie v tom čase. V liečení používal antiseptiku a aseptiku. V roku 1873 použil ako prvý gumové škrtidlo na tepny. Tým spôsobom umožnil vykonávanie menej krvavých amputácií končatín ako aj pozastavenie krvácania pri operáciách.
Zoznam piesní Pavla Haberu

Toto je zoznam piesní ktoré naspieval a k piesňam zložil hudbu spevák a skladateľ Pavol Habera.
Zoznam.
(h:/t:) - doteraz nezistený autor hudby alebo textu
Spotreba paliva (automobil)

Spotreba automobilu je veličina, ktorá vyjadruje, koľko pohonných hmôt, napríklad benzínu alebo nafty automobil spotrebuje na prekonanie jednotky vzdialenosti. Udáva sa pri všetkých modeloch automobilov. S rastúcou spotrebou rastú náklady na prevádzku automobilu a zvyšuje sa záťaž na životné prostredie.
Spotreba je najmenšia pre konštrukčne danú rýchlosť, obyčajne okolo 90 km/h. Pri vyšších rýchlostiach spotreba stúpa s rastúcim trením, hlavne odporom vzduchu a valivého odporu pneumatík. Pri nižších rýchlostiach stúpa kvôli menšej účinnosti spaľovacieho motora pri nižších otáčkach a nutnosti používať nižšie prevodové stupne. Pri nižších otáčkach má spaľovací motor zároveň nižší točivý moment. Motor má najvyššiu spotrebu krátko po jeho naštartovaní, postupne však klesá s dosiahnutím optimálnej prevádzkovej teploty.
Spotreba sa mení aj podľa režimu jazdy, iná je na diaľnici, kde sa jazdí plynulo počas dlhej doby a iná je v meste, kde je nutné často brzdiť a zrýchľovať. Významným faktorom pri náraste spotreby je tiež zaťaženie vozidla a výškový profil trasy.
Hatchback

Hatchback je typ automobilovej karosérie. Býva obyčajne trojdverová alebo päťdverová, dvojpriestorová s výklopnou (angl. hatch) a splývajúcou zadnou časťou karosérie (angl. back). Tento typ karosérie majú aj automobily Škoda Favorit, Škoda Felicia, Škoda Fabia, Ford Focus, Fiat Grande Punto, kolínske trojčatá (Citroën C1, Peugeot 107, Toyota Aygo), Peugeot 206, Ford Fiesta, BMW radu 1 a iné.
V tejto kategórii vozidiel sú automobily s uzatvorenou karosériou a šikmou výklopnou zadnou časťou. Podľa počtu dverí sa tieto vozidlá označujú ako trojdverové alebo päťdverové. Tento druh karosérie sa používa predovšetkým pri vozidlách nižších tried.
Prvým automobilom s karosériou hatchback bol francúzsky Citroën Traction Avant. Opakom karosérie hatchback je notchback.
Chotan

Chotan môže byť:
Ilči

Ilči môže byť:
Zoznam piesní Michala Horáčka

Toto je zoznam piesní ku ktorým napísal text textár, producent a novinár Michal Horáček.
Zoznam.
poz. 
(h:/) - doteraz nezistený autor hudby
Ohrožený druh

Ohrožený druh je album Michala Horáčka z roku 2008. Obsahuje 10 piesní. Texty napísal Michal Horáček, hudbu zložili rôzni hudobníci, často jednu pieseň vo viacerých verziách, medzi ktorými potom Horáček vyberal. Piesne naspievaly rôzne speváčky, podobne ako pri albume "Dívčí válka" Jana Buriana (2006). Album sa pripravovalo asi 5 rokov, autor vyberal zo zhruba 20 textov.
Zoznam piesní Petra Hapku

Toto je zoznam piesní ktoré naspieval alebo zložil k piesni hudbu skladateľ a spevák Petr Hapka.
Zoznam.
(h:/t:) - doteraz nezistený autor hudby alebo textu
Daily Graphic

Daily Graphic "(The Daily Graphic: An Illustrated Evening Newspaper)" boli ilustrované noviny, ktoré vychádzali každý deň v Spojených štátoch amerických od roku 1873. Založila ich v New Yorku firma kanadského rytca a zverejňovať ich začala v marci toho istého roku.
Noviny boli bohato ilustrované rytinami, karikatúrami, reprodukciami obrazov, a ilustráciami zobrazujúce vtedajšie novinky a udalosti vrátane pozoruhodných osobností. Denník publikoval 4. marca 1880 v New Yorku prvú poltónovú reprodukciu (nie rytinu) tlačovej fotografie.
Na podobnej myšlienke boli založené noviny v Londýne s názvom The Graphic, ktoré boli založené v roku 1869. Prvé Daily Graphic v Londýne boli vydané 4. januára 1890. Boli ilustrované kresbami a drevorezmi, poltónovými fotografiami a sú považované za komplexné plnohodnotné noviny.
Eric Allin Cornell

Eric Allin Cornell (* 19. december 1961, Palo Alto, Kalifornia, USA) je americký fyzik. 
V roku 2001 dostal spolu s Carlom Edwinom Wiemanom a Wolfgangom Ketterlem Nobelovu cenu za fyziku za experimentálny dôkaz existencie Boseho-Einsteinovho kondenzátu v zriedených plynoch alkalických atómov a za základný výskum kondenzátov. V roku 1998 dostal Lorentzovu medailu.
František Illek

František Illek (* 14. september, 1904, Kout na Šumavě – † 17. jún 1969, Praha) bol významný český fotograf, zameraný najmä na reportáž pre magazíny, fotografovanie športu, módy alebo reklamy. 
Na začiatku svojej kariéry pôsobil v agentúre Centropress, od roku 1927 bol vedúcim jej fotoateliéru. V roku 1931 založil spolu s Alexandrom Paulom a Pavlom Altschulom agentúru Press Photo Service (neskôr Illek a Paul). Ateliér spolupracoval s výtvarnými umelcami a teoretikmi svojej doby i s populárnym magazínom Světozor. PPS patrila v 30. a 40. rokoch 20. storočia k najvýznamnejším českým štúdiám, ktoré do značnej miery udávali tón v užitej a reklamnej fotografii a v snímkach pamiatok.
Document Object Model

DOM ("Document Object Model, objektový model dokumentu") je objektovo orientovaná reprezentácia dokumentu XML alebo HTML. Dokument môže byť ďalej spracovávaný a výsledok tohto spracovania prezentovaný. V rámci tvorby internetových stránok je DOM používaný najmä na dokumenty jazyka XHTML. Samozrejmosťou je možnosť použitia DOM aj na iné typy dokumentov, napríklad na dokumenty s jazykom XML. DOM konzorcia W3C je štandardné API rozhranie pre štruktúru dokumentov. Vďaka nemu je možné pristupovať k objektom, mazať, pridávať alebo editovať ich vrátane obsahu, atribútov a vzhľadu. DOM umožňuje vytvárať dokumenty a aplikácie pracujúce v internetových prehliadačoch na všetkých platformách. Vďaka DOM môžu programátori používať rôzne programovacie jazyky, pričom programovací model zostáva nezmenený.
VML

VML ("Vector Markup Language") je značkovací jazyk, ktorý umožňuje vytváranie vektorovej grafiky. VML bol predložený ako jeden z návrhov pri začiatku tvorby formátu SVG ("Scalable Vector Graphics"). Jazyk VML umožňuje s použitím vyhradených slov vytvoriť neštandardný dokument HTML s vektorovou grafikou. Tento formát však má len malú podporu v internetových prehliadačoch. Na webových stránkach sa na vektorovú grafiku častejšie používa formát SVG, ktorý sa stal W3C štandardom.
Charakteristika.
Jazyk VML je založený na technológii XML 1.0 ("Extensible Markup Language"). Technológia XML je sprísnená forma SGML ("Standard Generalized Markup Language"). Pre tvorbu vektorovej grafiky na internete je možné značky (tagy) jazyka VML vkladať do dokumentov v jazyku XHTML alebo HTML. 
Vektorovú grafiku je možné vytvárať prostredníctvom jednoduchého programovania podobne ako vytváranie dokumentov v jazyku XHTML.
Carl Edwin Wieman

Carl Edwin Wieman (* 26. marec 1951, Corvallis, Oregon, USA) je americký fyzik.
V roku 2001 dostal spolu s Ericom Allinom Cornellom a Wolfgangom Ketterlem Nobelovu cenu za fyziku za experimentálny dôkaz existencie Boseho-Einsteinovho kondenzátu v zriedených plynoch alkalických atómov a za základný výskum kondenzátov. V roku 1998 dostal spoločne s Ericom Allinom Cornellom Lorentzovu medailu a v roku 2007 Oerstedovu medailu - cenu udeľovanú za vyučovanie fyziky.
University of California

University of California alebo po slovensky aj Kalifornská univerzita je univerzitný systém v štáte Kalifornia v USA. Skladá sa z nasledujúcich zložiek:
Valkýra (rozlišovacia stránka)

Valkýra môže byť:
Zoznam fotografov

Toto je zoznam významných svetových fotografov.
Skratky:
A.
Hutchinson-Gilford Progeria (art, fash, po
McDonnell Douglas

McDonnell Douglas Corporation bol hlavný americký výrobca lietadiel. Vyrábal mnoho komerčných a vojenských lietadiel. Firma sa v roku 1997 zlúčila s Boeingom a vznikla The Boeing Company.
Dejiny.
Spoločnosť bola založená z firiem Jamesa Smitha McDonnella a Donalda Willsa Douglasa. Obaja muži boli pôvodom Škóti. Douglas bol šéf inžinier v Glenn L. Martin Company. Keď túto spoločnosť Douglas opustil založil Davis-Douglas Company v roku 1920 v Los Angeles. V roku 1921 vykúpil svoj podiel vo firme a premenoval ju na Douglas Aircraft Company. 
McDonnell založil J.S. McDonnell &amp; Associates v Milwaukee v roku 1928. Jeho plán bol produkovať osobné lietadla, ale v roku 1929 jeho spoločnosť skrachovala. Šiel teda pracovať do Glenn L. Martin, odkiaľ v roku 1938 odišiel a skúsil založiť opäť svoju vlastnú firmu. Ta sa volala McDonnell Aircraft Corporation. 
Druhá svetová vojna bola hlavným príjmom pre Douglasa. Jeho spoločnosť vyprodukovala medzi rokmi 1942 a 1945 skoro 30 000 lietadiel a jeho pracovná sila stúpla na 160 000.
Po vojne Douglas pokračoval vo výrobe nových lietadiel napríklad DC-6 (1946) a DC-7 (1953). Krátko na to prešiel na prúdový pohon. Prvé prúdové stroje boli pre armádu - F3D Skyknight (1948) a F4D Skyray (1951). Douglas tiež vyrobil komerčné prúdové lietadla - DC-8 (1958). McDonnell tiež vyvíjal prúdové lietadlá napríklad úspešný FH-1 Phantom. Stal sa hlavným dodávateľom pre námorníctvo Spojených štátov pre ktoré vyrobil F2H Banshee, F3H Demon, a F-101 Voodoo.
Obe spoločnosti začali používať riadené strely. Douglas hlavne rakety vzduch-vzduch. McDonnell vyrobil mnoho striel, napr. ADM-20 Quail. McDonnel aj Douglas boli jedným z hlavných dodávateľov pre armádu, ale obaja mali hospodárske problémy. Neskôr začali obe firmy uvažovať o zlúčení; došlo k nemu nakoniec 28. apríla 1967. Novo vzniknutá spoločnosť bola nazvaná McDonnell Douglas Corporation.
Zlúčenie s Boeingom.
McDonnell Douglas sa zlúčil s Boeingom v roku 1997 za 13 miliárd dolárov a vznikla The Boeing Company.
Kombi

Kombi alebo combi je typ karosérie osobných automobilov, ktorého strešná línia je predĺžená smerom dozadu, ponad celé auto a batožinový priestor, ku ktorému je prístup zozadu cez takmer vertikálne tretie alebo piate dvere batožinového priestoru. Tento typ karosérie obsahuje okrem stĺpikov A, B a C, tiež aj D stĺpik. Pri typoch kombi je možné flexibilne reorganizovať priestor interiéru, prostredníctvom sklápacích zadných sedadiel podľa priority počtu cetujúcich alebo objemu nákladu.
Názvy.
Názov kombi (combi) sa používa okrem Slovenska tiež v nemecky hovoriacich krajinách a je odvodený od kombinácie účelu vozidla, ktoré je určené na prepravu osôb a aj nákladu. V Severnej Amerike, kde pred železničnými stanicami postávali taxikári s takto upravenými vozidlami, vznikol názov station wagon (SW). V Anglicku sa používa názov estate a vo Francúzsku break.
Označenie sa líši tiež podľa výrobcu. Tu je zoznam príkladov:
Martin Martinček

JUDr. Martin Adam Martinček (* 30. január 1913, Liptovský Peter – † 2. máj 2004, Liptovský Mikuláš) bol významný slovenský fotograf a advokát. Venoval sa predovšetkým fotografovaniu prírody a ľudí Liptova.
Životopis.
Narodil sa v obci Liptovský Peter ako druhé dieťa v rodine staviteľa. Detstvo však prežil na Spiši, v Spišskej Starej Vsi a v Šariši. Stredoškolské vzdelanie ukončil maturitou v roku 1931 na reálnom gymnáziu v Prešove.V roku 1937 úspešne dokončil štúdium na právnickej fakulte Univerzity Komenského v Bratislave. V roku 1947 sa oženil s akademickou maliarkou Ester Šimerovou. 
Po druhej svetovej vojne sa spolupodieľal na vytváraní a následnom fungovaní štátnych orgánov, Povereníctva spravodlivosti a financií, ako aj Slovenskej národnej rady. Po februári 1948 čelil rôznym falošným obvineniam a bol nútený stiahnuť sa z verejného života. Odišiel do Liptovského Mikuláša, kde pracoval najskôr ako bagrista v tehelni, neskôr na slepačej farme a v Komunálnych službách. Od roku 1952 pracoval v Dome osvety a veľkom mierou sa podieľal na zriadení Múzea Janka Kráľa, ktorého sa stal riaditeľom. Od roku 1957 bol členom Zväzu slovenských výtvarných umelcov v Bratislave. Ako profesionálny fotograf začal pracovať, keď sa mu splnil jeho detský sen, až vo veku 48 rokov.
Martinček si bol vďaka svojím životným skúsenostiam s komunistickým režimom vedomý problémov života v totalite. Preto sa snažil ľuďom v ťažkostiach pomáhať. Keď chodil fotografovať dediny Liptova, poskytoval bezplatne právnicke konzultácie všetkým, ktorí ho požiadali. Podporoval tiež stredoslovenskú Galéru F v Banskej Bystrici. Keď jej riaditeľ Tomáš Fassati roku 1985 stratil z politických príčin možnost výkonu kvalifikovaného povolania, vybavil mu možnost práce u svojho priateľa, riaditeľa Kotalíka v Národnej galérii v Prahe.
V roku 2013 sa Martinček stal Čestným občanom Liptovskej Tepličky (august). Na budove obecného úradu je inštalovaná pamätná tabuľa odhalená pri príležitosti udelenia Čestného občianstva.
Tvorba.
Výsledky svojej tvorivej práce publikoval v knihách fotografií, či už samostatných, alebo spolu s iným významným slovenským píšucim umelcom.
Jeho fotografie sú tiež súčasťou vydania esejí Dalimíra Hajka "Rozpätie dňa a noci (1992)" a publikácie Daniela Šimka "Si sneh (2005)". 
Zastúpenie vo zbierkach (výber).
Slovenská národná galéria, Bratislava 
Moravská galerie, Brno 
Muzeum umění a designu, Benešov u Prahy 
Ocenenia.
Za svoju prácu bol niekoľkokrát ocenený, ako doma, tak aj vo svete:
Hnefatafl

Hnefatafl (staronórsky kráľov stôl: hnefa - kráľ a tafl (vyslov [tabl]) - stôl) je stará nórska dosková hra pre dvoch hráčov. Je jednou z mála hier, ktorá sa hrá medzi dvoma nerovnými stranami. 
História.
Hra sa pôvodne nazývala len Tafl. Neskôr sa premenovala na Hnefatafl, aby sa odlíšila od ostatných doskových hier, ako sú Skáktafl (Šach), Kvatrutafl(Backgammon) a Halatafl(Vlci a ovce). Hra bola v Severnej Európe veľmi rozšírená už od roku 400. V 12. storočí, tak ako aj väčšinu ostatných taflových hier, ju postupne vytlačil šach. Laponská verzia hry s názvom Tablut sa hrala až do 18. storočia. 
Pôvodné pravidlá hry niesu známe. Súčasné pravidlá sú odvodené od popisu pravidiel hry Tablut, ktoré si Carl Linné zapísal do svojho denníka počas svojej cesty Laponskom v roku 1732.
Pravidlá.
Hracia doska obsahuje 11x11 (prípadne 13x13) polí, s vyznačeným stredovým poľom nazývaným hrad alebo trón. Brániaci hráč má k dispozícii 12 hracích kameňov a jedeného kráľa. Útočiaci hráč má k dispozícii 24 kameňov. Cieľom útočníka je zajať kráľa, cieľom obrancu je utiecť s kráľom na rohové pole hracej dosky. 
Na začiatku hry rozmiestnia hráči svoje kamene do štartovacej pozície. Hráči sa v jednotlivých ťahoch pravidelne striedajú. Každý hráč môže v jednom svojom ťahu premiestniť jeden svoj hrací kameň. Všetky hracie kamene sa pohybujú rovnakým spôsobom - o ľubovolný počet polí vodorovne alebo zvisle (rovnako ako veža v šachu). Hracie kamene sa nemôžu preskakovať a na každom poli môže stáť najviac jeden hrací kameň. Po tom čo kráľ opustí stredové pole, žiadny z kameňov nemôže vstúpiť na toto pole (ani kráľ). 
Každý hráč môže zajať súperove kamene a to tak, že obkľúči súperov kameň z dvoch protiľahlých strán vodorovne alebo zvislo. Pokiaľ hráč dobrovoľne posunie svoj kameň medzi dva súperove, nie je tento kameň zajatý. Zajatý kameň bude okamžite odstránený z hry. Jedným ťahom je možné zajať aj viacero súperových kameňov. K zajatiu je možné použiť aj rohové a stredové polia, ktoré tak zastupujú jeden obkľučujúci kameň.
Hru je možné ukončiť dvomi spôsobmi.
Džungľa (hra)

Džungľa je stará čínska abstraktná dosková hra pre dvoch hráčov. Je známa tiež ako džungľový šach, alebo zvierací šach. 
Pravidlá.
Hracia doska sa skladá zo 7 stĺpcov a 9 radov polí. Na doske sa nachádzajú špeciálne polia: vodné plochy, pasce, brlohy. Každý z hráčov má k dispozícii 8 hracích kameňov, ktoré predstavujú rôzne zvieratá. Pred začatím hry sa kamene umiestnia na hraciu dosku do štartovacej pozície. 
Pohyb kameňov.
Základné možnosti pohybu sú pre všetky zvieratá rovnaké – o jedno pole horizontálne alebo vertikálne, ak je cieľové pole prázdne alebo obsadené zvieraťom súpera (a pokiaľ je povolené taký ťah urobiť, pozri nasledujúci odsek). Všeobecne platí, že každé zviera môže zjesť ľubovoľné nepriateľské rovnakej alebo nižšej sily (pre slona a myš platia špeciálne pravidlá). Zvieratá usporiadané od najsilnejších po najslabšie sú: slon, lev, tiger, leopard, vlk, pes, mačka, myš. 
Slon je najsilnejšie zviera a môže zneškodniť všetky ostatné zvieratá okrem myši.
Lev môže robiť (ako prídavok k normálnym ťahom) skoky cez vodu. To znamená, že pokiaľ stojí tesne vedľa modrého štvorca a zodpovedajúci cieľový štvorec za vodou je prázdny alebo obsadený zvieraťom, ktoré môže zjesť, lev má možnosť urobiť skok. S jedinou výnimkou – nie je dovolené skákať cez pole obsadené myšou (hráčovou alebo súperovou).
Tiger má rovnaké skákacie schopnosti ako lev. 
Leopard nemá žiadne špeciálne pohyby alebo vlastnosti.
Pes nemá žiadne špeciálne pohyby alebo vlastnosti.
Vlk nemá žiadne špeciálne pohyby alebo vlastnosti.
Kocúr nemá žiadne špeciálne pohyby alebo vlastnosti.
Myš je najzaujímavejšou figúrkou v tejto hre. Aj keď zastáva pozíciu najmenšieho a najslabšieho, dokáže zabiť slona (podľa povery, že myš môže vliezť slonovi do ucha a zožrať jeho mozog). Myš, ako jediné zviera, má tiež možnosť vliezť do vody a blokovať skoky leva alebo tigra. Ale, myš vo vode nesmie zabiť nepriateľského slona skokom z vody von, najprv musí urobiť iný ťah, ktorým sa z vody dostane. Myš vyliezajúca z vody môže zjesť iba inú myš.
Koniec hry.
Hru je možné ukončiť dvomi rôznymi spôsobmi.
Pozri aj.
Šach (hra)
Alexander Gardner

Alexander Gardner (* 17. október 1821, Paisley, Škótsko, Spojené kráľovstvo – † 10. december 1882, Washington D.C., USA) bol britský a americký fotograf. Je známy predovšetkým svojimi dokumentárnymi snímkami z Americkej občianskej vojny a jeho portrétmi amerického prezidenta Abrahama Lincolna. 
Gardner fotografoval väčšinou krátko po skončení bitiek. Nevyhýbal sa ani detailným pohľadom na mŕtvych. Ukázalo sa však, že najmenej jedna jeho fotografia je zmanipulovaná. V roku 1961 Frederic Ray z magazínu "Civil War Times" porovnával niekoľko Gardnerových fotografií na ktorých boli dvaja mŕtvi ostreľovači konfederácie a zistil, že rovnaký subjekt bol fotografovaný na rôznych miestach. Zdá sa, že Gardner nebol spokojný s kompozíciou, nechal telá poprehadzovať a vytváral si tak vlastnú verziu reality. Rayovu analýzu ešte rozšíril v roku 1975 William Frassanito.
Abraham Lincoln sa stal americkým prezidentom v novembrových voľbách roku 1860 a spolu s jeho menovaním prišla hrozba vojny. Gardner mal vo Washingtone veľmi dobrú pozíciu a cit pre veľké veci. Jeho popularita začala vzrastať portrétovaním vojakov odchádzajúcich do vojny. Napadla ho myšlienka fotografovať občiansku vojnu.
Najviac známe sú Gardnerove reportážne snímky z pohrebu Abrahama Lincolna a seriál z popravy atentátnikov. Pravdepodobne po prvý raz v dejinách fotografie bol v jeho reportáži využitý dramatický účinok striedania celkových záberov a detailov v ďalšom časovom úseku, lebo Gardner zachytil nielen priebeh popravy, ale i tváre atentátnikov.
Literatúra.
online version images
Meopta

Meopta môže byť
Konkurzné právo

Konkurzné právo na Slovensku patrí svojím zaradením do odvetvia Občianskeho práva. Jeho zmyslom je úprava pomerného uspokojenia veriteľov dlžníka, ak tento nemá dostatok majetku na to, aby uspokojil svojich veriteľov v plnom rozsahu. 
Socializmus.
Potreba úpravy týchto vzťahov vznikla po páde socializmu v roku 1989 v bývalom Česko-Slovensku, ktorého právnym nástupcom je aj Slovensko. Do 30. júna 1990 bolo upravené riešenie predĺženého dlžníka iba v § 352 až 354 zákona č. 99/1963 S.b. Občiansky súdny poriadok.
Trhová ekonomika.
Zákon o konkurze a vyrovnaní.
Tento stav bol s príchodom trhovej ekonomiky neudržateľný, a tak bol prijatý Zákon o konkurze a vyrovnaní pod číslom 328/1991 Z.z., ktorý nadobudol účinnosť 1. októbra 1991. Tento zákon platil aj na území Slovenska viac ako štrnásť rokov.
Zákon o konkurze a reštrukturalizácii.
V roku 2005 bol prijatý nový "Zákon o konkurze a reštrukturalizácii" pod číslom 7/2005 Z.z., ktorý nadobudol účinnosť dňa 1. januára 2006 s výnimkou určitých ustanovení o konkurze finančných inštitúcií, ktoré nadobudli účinnosť už 1. júla 2005. 
Okrem toho boli zároveň prijaté vykonávacie predpisy k tomuto zákonu a to "Vyhláška Ministerstva spravodlivosti Slovenskej republiky" číslo 643/2005 Z.z., ktorou sa ustanovujú podrobnosti o spôsobe určenia platobnej neschopnosti a predĺženia a "Vyhláška Ministerstva spravodlivosti Slovenskej republiky" 665/2005 Z.z., ktorou sa vykonávajú niektoré ustanovenia Zákona č. 7/2005 Z.z. o konkurze a reštrukturalizácii a o zmene a doplnení niektorých zákonov.
Zdroj.
Ligue 1 2007/2008

Ligue 1 2007/2008 je 70. ročník francúzskej Ligue 1, ktorá existuje od roku 1932. Sezóna sa začala 4. augusta 2007 a skončila 17. mája 2008. Víťazom sa stal obhajca trofeje a už siedmykrát za sebou Olympique Lyonnais. Zostúpili kluby Metz, Strasbourg a Lens. Z druhej najvyššej ligy postúpili kluby Le Havre AC, FC Nantes a Grenoble Foot 38. Najlepším strelcom sa stal Karim Benzema z Olympique Lyonnais s 20 gólmi.
Irena Blühová

Irena Blühová (* 2. marec 1904, Považská Bystrica – † 30. november 1991, Bratislava) bola slovenská fotografka.
Život a tvorba.
Fotografovať začala v roku 1924. Zamerala sa na sociálnu fotografiu slovenského vidieka. V rokoch 1931–1933 študovala v nemeckom Dessau na Bauhause odbor fotografia a typografia. Keď nacisti školu zatvorili, vrátila sa do Bratislavy, kde viedla kníhkupectvo. Stýkala sa s ľavicovými intelektuálmi, s ktorými založila spolok "Sociofoto". Snímky Ireny Blühovej používal John Heartfield na svoje fotomontáže.
Korbáčik

Korbáčik je tradičný ručne vyrábaný syr z Oravy. Vyrába sa parením vykysnutého syra z kravského mlieka. Ručne sa vyťahuje do tvaru nití, následne sa splieta do tvaru korbáča. Má výrazne slanú chuť. 
Hlavným rysom produktu je jeho neobvyklý tvar: je vyrobený z pásikov - v zázrivskom nárečí sa pásik volá: "vojka", hrúbka je medzi 2 a 10 mm. Pásiky sa prekladajú do tvaru korbáčika s dĺžkou 10-50 cm. Jeho farba sa pohybuje od bielej až žltkastej alebo zlatožltej.
Zázrivský korbáčik a Oravský korbáčik majú od roku 2011 ochrannú známku Európskej únie. Boli zaradené medzi produkty s chráneným zemepisným označením. Receptúra obidvoch je rovnaká. Rozdiel je v tom, že "Zázrivský korbáčik" sa môže vyrábať len v obci Zázrivá. "Oravský korbáčik" sa môže vyrábať v regióne celej Oravy.
Cajetan Felder

Cajetan (Freiherr von) Felder alebo Kajetan Felder (* 19. september 1814, Viedeň, Rakúske cisárstvo† 30. november 1894, Viedeň, Rakúsko-Uhorsko) bol rakúsky právnik, liberálny politik a entomológ – predovšetkým lepidopterológ a koleopterológ. Počas svojho života v rokoch 1868 až 1878 pôsobil ako starosta Viedne.
Biografia.
Narodil sa v roku 1814 vo Viedni. Po skončení základného a stredného vzdelania pokračoval v štúdiu práva vo Viedni. Od roku 1848 pôsobil ako samostatne pracujúci advokát vo Viedni. Bol zvolený do prvej okresnej rady vo Viedni v roku 1848 a bol aj starostom mesta v rokoch 18681878. Od roku 1861 sa začína venovať ako liberál politike vo Viedni. Od roku 1880 až do roku 1884 pôsobil ako: Landmarschall pre Dolné Rakúsko. Svoj život opísal a zdokumentoval v autobiografii, ktorá vyšla pod názvom: „"Erinnerungen eines Wiener Bürgermeisters"“. V roku 1987 bol založený "Cajetan-Felder-Institut", ktorý ako svoju hlavnú úlohu má zozbierať a zdokumentovať informácie o živote a práci tohto významného rakúskeho vedca a politika.
Entomologické aktivity.
V súkromí sa Cajetan Felder zaoberal zbieraním portrétov a prírodovedou. Počas svojho života podnikol viacero vedecko-výskumných ciest, hlavne po západnej Európe, severnej Afrike a blízkom východe. Ovládal okolo 13 cudzích jazykov. Zbieral hlavne motýle a chrobáky a zozbieral celosvetovo významnú zbierku z týchto dvoch radov hmyzu. Napísal viacero entomologických prác a spolupracoval s mnohými významnými entomológmi sveta, napr. s Aloisom Friedrichom Rogenhoferom (18311897). Entomologickej verejnosti je známa predovšetkým jeho práca: "Reise der österreichischen Fregatte Novara um die Erde in den Jahren 1857, 1858, 1859 unter den Behelfen des Commodore B. von Wüllkerstorf-Urbair".
Niektoré práce napísal aj so svojím synom Rudolfom Felderom.
Jeho zbierka chrobákov a motýľov dnes vytvára základ zbierky v Tring-Museum v Anglicku.
Tinitus

Tinitus (lat. "tinnitus" alebo "tinnitus aurium") alebo hučanie v ušiach alebo ušný šelest je (trvalejšie) počutie zvukov (hučania, šumenia, zvonenia, pískania, klopania a podobne) v uchu iných než tých, ktoré prichádzajú zvonka (halucinácie sa pod pojem nezaraďujú). Zvuky môžu v rôznych intervaloch silnieť alebo slabnúť. 
V poslednej dobe trpí týmto psychicky náročným ochorením, majúcim často za následok depresie či nespavosť stále viac ľudí. Dôvodom je pravdepodobne rast hlučnosti a stresu prostredia. Touto chorobou bol postihnutý aj skladateľ Ludwig van Beethoven. 
Pre vznik tinitu môže existovať celý rad príčin (od ušných zápalov až po úraz v oblasti hlavy, krku). Na liečbu neexistuje zatiaľ spoľahlivá metóda, je však možné tinitus mnohými spôsobmi zmierniť. Kým klasické spôsoby terapie sa sústreďujú na potlačenie príznakov, doteraz najlepšie výsledky boli dosiahnuté holistickým prístupom, tj. odstránením všetkých príčin a liečby tela ako celku. 
Druhy.
Podľa dĺžky trvania príznakov sa delí na tri druhy:
Niektoré zdroje určujú ako akútny tinitus s trvaním do 12 mesiacov a chronický viac ako 12 mesiacov.
Katedrála Bagrati

Katedrála Bagrati je katedrála z 11. storočia v gruzínskom meste Kutaisi. 
Na konci 17. storočia bola poškodená osmanským vojskom a začala chátrať. V polovici 20. storočia začali práce na jej oprave, ktoré trvajú dodnes. Ide o unikátnu pamiatku zachytávajúcu gruzínsky architektonický vývoj.
Od roku 1994 je súčasťou svetového dedičstva UNESCO.
Mccheta

Mccheta (gruzínsky: მცხეთა) je jedno z najstarších miest v Gruzínsku. Nachádza sa neďaleko Tbilisi.
V staroveku bola Mccheta hlavný mestom Gruzínska. Historické pamiatky Mcchety na čele s miestnou katedrálou boli v roku 1994 zapísané na zoznam svetového dedičstva UNESCO.
Monastier Gelati

Monastier Gelati je monastier založený na začiatku 12. storočia v gruzínskom meste Kutaisi. Dlhú dobu bol intelektuálnym a náboženským centrom celého Gruzínska. Dnes patrí k najvýznamnejším architektonickým pamiatkam v krajine. 
V roku 1994 bol spoločne s neďalekou katedrálou Bagrati zapísaný zoznam svetového dedičstva UNESCO.
Bazilika svätého Eufrázia

Bazilika svätého Eufrazia je ústredná budova Biskupského komplexu v Poreči. Jej začiatky siahajú až do 6. storočia, kedy tu jej základy položil biskup Eufrazius. Bazilika sa dochovala až do dnes, pričom počas 20. storočia bola niekoľkokrát reštaurovaná. 
Pre svoju historickú hodnotu bola bazilika v roku 1997 zapísaná na zoznam svetového dedičstva UNESCO.
Paralaxa

Paralaxa (spravidla meraná ako uhol nazývaný paralaktický uhol) môže byť:
Wolfgang Ketterle

Wolfgang Ketterle (* 21. október 1957, Heidelberg, Západné Nemecko) je nemecký fyzik a profesor fyziky na Massachusettskom technologickom inštitúte (MIT). 
V roku 2001 dostal spolu s Ericom Allinom Cornellom a Carlom Edwinom Wiemanom Nobelovu cenu za fyziku za experimentálny dôkaz existencie Boseho-Einsteinovho kondenzátu v zriedených plynoch alkalických atómov a za základný výskum kondenzátov. Je známy aj vďaka svojmu výskumu chladenia atómov na teploty blízke absolútnej nule.
Mortimer Adler

Mortimer Jerome Adler (* 28. december 1902, New York, USA – † 28. jún 2001, Palo Alto, Kalifornia) bol americký filozof, pedagóg a spisovateľ. Bol ovplyvnený najmä aristotelovskou a tomistickou filozofiou. Pracoval okrem iného pre Columbijskú univerzitu, Chicagskú univerzitu a Encyclopædiu Britannicu. Bol zakladateľom (1952) a prvým riaditeľom Inštitútu pre filozofický výskum ("Institute for Philosophical Research").
Leitha

Leitha môže byť:
Cirkevná stredná odborná škola elektrotechnická P. G. Frassatiho

Cirkevná stredná odborná škola elektrotechnická P. G. Frassatiho (skr. CSOŠE alebo CSOŠE P. G. Frassatiho) existuje od roku 1994 a je to stredná odborná škola vo farnosti Blumentál v Bratislave na Vazovovej ulici č. 12. Škola je uprostred evanjelizačného poslania Cirkvi tým, že sa aktívne začleňuje do kontextu miestnej cirkvi a do života miestnej kresťanskej komunity. Zriaďovateľom CSOŠE P. G. Frassatiho je rímskokatolícka cirkev, Bratislavská arcidiecéza - Arcibiskupský školský úrad v Bratislave. Patrónom školy je bl. Pier Giorgio Frassati.
Výchovno-vzdelávacie ciele školy.
Základným cieľom výchovno-vzdelávacieho procesu na škole je, aby žiaci cez kresťanskú výchovu dospeli ku kvalitnému vzdelávaniu v oblasti elektrotechniky, informačných technológií a počítačových sietí. CSOŠE P. G. Frassatiho je lokálna Cisco academy, Microsoft IT Academy, zapojená je do projektu Modernizácia vzdelávacieho procesu, 40 UP, Infovek a Erasmus+. Nakoľko modernizácia školstva je už existenčnou podmienkou pre každú školu, na škole funguje školský klub moderných učiteľov.
Marek Vorel

Marek Vorel (* 27. august 1977, Brno, Česko) je český hokejový útočník.
Klubový hokej.
Marek Vorel je odchovancom tímu HC Kometa Brno. V sezóne 1997/98 odohral svoje prvé zápasy v Českej hokejovej extralige za kluby HC Zlín a HC Kladno. Sezónu 1997/98 dokončil v Komete Brno, nasledujúcu už pôsobil v HC GEUS Okna Kladno. Od začiatku sezóny 1999/2000 do konca 2002/03 pôsobil v Českom extraligovom klube HC Znojemští Orli. V sezóne 2003/04 hral v SM-liige za klub Ilves Tampere. O rok sa vrátil do klubu HC Znojemští Orli. V sezóne 2005/06 hral za HC Moeller Pardubice no ešte v tom istom roku prestúpil do klubu Plzeň. V nasledujúcej sezóne 2006/07 odišiel na hosťovanie do Slovenského extraligového klubu HC Slovan Bratislava, s ktorým získal titul Majstra Slovenska v ľadovom hokeji. V ďalších dvoch sezónach pôsobil v Ruskom klube Traktor Čeľabinsk. V sezóne 2009/2010 sa vrátil z Ruskej KHL do klubu, v ktorom začínal - HC Kometa Brno. V októbri 2009 prestúpil do slovenského klubu HC Košice.
Tituly.
Už skončil.
Vláda Slovenskej republiky od 13. decembra 1994 do 30. októbra 1998

Vláda Slovenskej republiky od 13. decembra 1994 do 30. októbra 1998, resp. tretia vláda Vladimíra Mečiara bola vládou, ktorá vznikla po parlamentných voľbách, ktoré sa uskutočnili v dňoch 30. septembra a 1. októbra 1994. Bola zároveň prvou vládou, ktorú zvolili občania samostatnej Slovenskej republiky. Jej predsedom sa stal predseda vo voľbách víťaznej strany HZDS Vladimír Mečiar.
Dňa 12. decembra 1994 oznámil predseda HZDS Vladimír Mečiar prezidentovi SR Michalovi Kováčovi uzavretie zmluvy o vládnej koalícii, ktorú podpísalo Hnutie za demokratické Slovensko spolu s predvolebným koaličným partnerom Roľníckou stranou Slovenska, Združenie robotníkov Slovenska a Slovenská národná strana, a predložil mu návrh na vymenovanie členov vlády. Prezident SR nasledujúci deň 13. decembra vymenoval novú vládu na čele s jej predsedom Vladimírom Mečiarom.
V novembri 1997 sa Roľnícka strana Slovenska zlúčila s Hnutím poľnohospodárov SR (HP SR) a vytvorili novú politickú stranu pod názvom Nová agrárna strana (NAS).
Vyššia stredná trieda

Vyššia stredná trieda alebo autosegment E je kategória automobilov medzi strednou triedou a luxusnými automobilmi. Automobily v tejto triede poskytujú veľký priestor a za príplatky luxusnú výbavu. Vyrábajú sa predovšetkým v karosárskych prevedeniach sedan, kombi alebo niekedy liftback.
Prehľad.
Vo všeobecnosti, automobily vyššej strednej triedy sú 4-dverové sedany. Niektorí výrobcovia sa usilujú odlíšiť svoje ponuky tým, že ich dopĺňajú priestrannými variantmi kombi alebo 5-dverovými liftbackmi – predovšetkým automobilky Rover, Saab, Renault a Citroën sú známe uprednostňovaním takýchto karosárskych prevedení, s Fordom, ktorý ponúkal takéto prevedenia počas 90. rokov.
Trhová situácia.
Zdroj:
John Lewis Hall

John Lewis Hall (* 21. august 1934, Denver, Colorado, USA) je americký fyzik. 
V roku 2005 dostal spolu s Theodorom Wolfgangom Hänschom Nobelovu cenu za fyziku za jeho prácu v oblasti presnostnej spektroskopie založenej na laseroch. V roku 2005 dostal Nobelovu cenu za fyziku aj Roy Jay Glauber, ktorý dostal polovicu ceny, druhú polovicu si rozdelili Hall s Hänschom.
Theodor Wolfgang Hänsch

Theodor Wolfgang Hänsch (* 30. október 1941, Heidelberg, Nemecká ríša) je nemecký fyzik. 
V roku 2005 dostal spolu s Johnom Lewisom Hallom polovicu Nobelovej ceny za fyziku za ich prácu v oblasti presnostnej spektroskopie založenej na laseroch. Druhú polovicu ceny dostal Roy Jay Glauber.
Róbert Szelepcsényi

RNDr. Róbert Szelepcsényi, CSc. (* 19. august 1966, Žilina) je slovenský informatik maďarského pôvodu.
Je známy najmä vďaka svojmu výsledku v oblasti formálnych jazykov, dnes známemu ako Immermanova-Szelepcsényiho veta, ktorá hovorí, že trieda kontextových jazykov je uzavretá na komplement. Dôkaz objavil v roku 1987 ako študent Matematicko-fyzikálnej fakulty Univerzity Komenského v Bratislave. V tom istom roku, nezávisle od neho, prišiel k rovnakému výsledku aj americký informatik Neil Immerman. Obaja dostali v roku 1995 Gödelovu cenu.
Alban Dragusha

Alban Dragusha (* 11. december 1981, Priština) je kosovský futbalista, v súčasnosti hráč KF Skënderbeu, kam prišiel v roku 2010 z klubu KS Besa Kavajë. Dragusha pôsobí na pozícii stredopoliara.
Izotón

Izotón je označenie dvojice rôznych atómov, ktoré majú v jadre rozdielny počet protónov (rozdielne protónové číslo), ale rovnaký počet neutrónov v jadre (rovnaké neutrónové číslo). Napríklad 12B a 13C sú izotóny, nakoľko počet protónov v bóre je 5 a v uhlíku 6, no počet neutrónov majú oba rovnaký - 7.
Gödelova cena

Gödelova cena je vedecké ocenenie udeľované každoročne od roku 1993 za najlepšie vedecké články z oblasti teoretickej informatiky. Cena je pomenovaná po rakúskom matematikovi a logikovi Kurtovi Gödelovi a udeľujú ju asociácie EATCS ("European Association for Theoretical Computer Science") a ACM SIGACT ("Association for Computing Machinery Special Interest Group on Algorithms and Computation Theory"). Súčasťou ceny je finančná odmena vo výške 5000 amerických dolárov.